Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: [a 63/1995. (XI. 24.) IKM rendelet
Paragraph Index: 652

2. számú mellékletének „1. Fogalmak” fejezete] „1. Fogalmak Árszabályozási év: az adott naptári év január 1-je és december 31-e közötti időszak. Éves árkorrekcióra általában évente egyszer — az árszabályozási év kezdetén — kerül sor. Az árszabályozási év folyamán újabb, képlet alapján történő ármódosításra a szabályozó hatóság akkor tehet javaslatot, ha — új, egyedi ármegállapítású, szállítónak értékesítő termelő belépése új ármegállapítást tesz szükségessé, — a termelő kapacitásokban előre nem látható lényeges változás következik be, és az a végfelhasználói átlagárban 3%-nál nagyobb mértékű változást eredményez. Az ennél kisebb mértékű változást a szabályozó hatóság a soron következő, éves árkorrekciónál árjavaslata előkészítésekor veszi figyelembe. Az 1999. januári árkorrekció mértékének meghatározásához — a fenti árképletek alapján 1998 októberéig számított korrekciót, valamint — a forint valutakosárhoz viszonyított — az MNB által meghirdetett — havi leértékelésének az 1998. október— december időszakra számított (a tüzelőanyagként gázt felhasználó erőművek energiadíjainál — a gázfelhasználás részarányának mértékéig — ehelyett az 1999. januári hatósági gázárváltozás) értékét kell figyelembe venni. Ha a gázáremelés az adott árszabályozási év július 1-jén várhatóan meghaladja a forint MNB által meghirdetett havi leértékelési alapján számított első félévi árfolyamváltozási indexet, akkor a tüzelőanyagként 10%-nál nagyobb mértékben földgázt felhasználó erőművek hődíjait a gázáremelés figyelembevételével július 1-jei hatállyal meg kell változtatni. Ha a fűtőolaj árainak az árszabályozási év kezdetétől számított legalább 4 havi átlaga 3%-kal vagy ennél nagyobb mértékben eltér az árszabályozási év elején figyelembe vett mértéktől, az adott erőmű hődíjait ennek figyelembevételével év közben is meg kell változtatni. Amennyiben az árszabályozási év végén kialakuló tényleges átlagárak 3%-nál nagyobb mértékben térnek el az árszabályozási év kezdetén az árképlet alapján számított átlagáraktól, a különbséget a szabályozó hatóság utólag figyelembe veszi.” 1998/114. szám A gazdasági miniszter 27/1998. (XII. 19.) GM rendelete a gépek biztonsági követelményeiről és megfelelőségük

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes